b'\n_START_ARTICLE_\nDiocletian\n_START_SECTION_\nPovijest sastava\n_START_PARAGRAPH_\nSastav je osnovan 2004. godine, te je nazvan po rimskom caru Dioklecijanu. Svoj prvi EP Decimator snimaju 2007. godine, a idu\xc4\x87e jo\xc5\xa1 jedan nazvan Sect of Swords te split album Chaos Rising sa sastavom Denouncement Pyre iz Melbournea. Prvi studijski album Doom Cult objavljuju 2009. godine pod irskom izdava\xc4\x8dkom ku\xc4\x87om Invictus. Sljede\xc4\x87i album objavljuju 2010. godine, nazvan War of All Against All (rat protiv svih, latinski: bellum omnium contra omnes), prema opisu prirodnog stanja Thomasa Hobbesa iz knjiga De Cive i Levijatan. Nakon EP-a European Annihilation iz 2012., iste godine potpisuju za francusku izdava\xc4\x8dku ku\xc4\x87u Osmose Production te objavljuju kompilaciju Annihilation Rituals te split album Disciples of War sa ameri\xc4\x8dkim sastavom Weregoat. Njihov tre\xc4\x87i studijski album Gesundrian objavljen je u svibnju 2014.'